**Rozšírené ukážky z hudby 20. storočia**

# Claude Debussy: Šaškov cake-walk, z cyklu klavírnych skladieb Detský kútik

 <https://www.youtube.com/watch?v=aCLVB2tPY98>

Koláčový tanec, černošský americký tanec z obdobia rag.timu – jazzové prvky. **Vplyv džezových inšpirácií** – 20te roky, európska, černošská, juhoamerická hudba.

# C. Debussy: orchestrálna skladba Faunovo odpoludnie

# <https://www.youtube.com/watch?v=zzzF21CFJFE>

# <https://www.youtube.com/watch?v=9YziuM3wNdI>

Podľa Mallarmého básne napísal Debussy **Faunovo odpoludnie** – nikto nepoužil flautu takým spôsobom. Debussy objavuje zvukovú krásu iných nástrojov, používa ich ako prostriedok hudobnej výrazovosti. Lyrická báseň opisuje Fauna oddychujúceho za slnečného popoludnia, keď spomína na svoje lásky a čakanie na krásne nymfy si skracuje hrou na syrinx. Ide o dojem z básne, nie o obsah. Prostredníctvom originálnej inštrumentácie i harmónie autor vystihol márnivú a jemne erotickú atmosféru. Ide o sled obrazov, v ktorých plynú túžby a sny fauna v popoludňajšej horúčave.

**Znaky hudby 20 st.**:

- upustenie od istoty a pravidelnosti melodickej línie,

- funkčné oslabenie dôslednosti harmónie,

- obľuba v používaní septakordov, zväčšených a zmenšených akordov a rôznych disonancií.

# Maurice Ravel: orchestrálna suita Moja matka hus – celá suita (5 častí)

# <https://www.youtube.com/watch?v=T5oVgqIbOqw>

# 3 časti:

# Pavana Šípovej Ruženky,

# <https://www.youtube.com/watch?v=kqg-qi5LCfE>

#

# Laideronnette,

# <https://www.youtube.com/watch?v=xGvL7jz8zSU>

# Kráska a zviera z rozprávkovej suity Moja matka

#  <https://www.youtube.com/watch?v=vZM6uMoibDc>

**Moja matka hus** pre 4-ručný klavír a najznámejšia baletná suita pre deti (podľa literárnej predlohy Kráska a zviera), neskôr inštrumentovaná v neoklasicistickom slohu. Skladateľ ten cyklus písal pre deti svojich priateľov, táto hudba je teda priamo venovaná deťom nielen v rámci percepcie, ale aj k interpetácii. Čím je táto hudba príťažlivá pre deti? Každá časť cyklu (suity) prináša obraz z inej rozprávky. Viac ako líčenie deja je v popredí atmosféra situácií, zvratových momentov. Celkovo sú Ravelove obrazy naplnené nehou, nostalgiou, melanchóliou, ktorých miera je väčšia, ako detské vnímanie dokáže bezprostredne prijať, preto oslovuje aj dospelých.

Päť skladieb cyklu je vlastne **5 rozprávok**, ktoré rozpráva mamka hus svojim húsatkám:

1. **Pavana Šípovej Ruženky** – sladký spánok Šípovej Ruženky má jednoduchú piesňovú trojdielnu formu **a b a**. Skladba začína melancholickým flautovým sólom, ktoré vykresľuje atmosféru rozprávky. V strednej časti hrajú solo derevené dychové nástroje – klarinet a anglický roh. Pavana je pomalý, slávnostný tanec párový tanec v 4/4 takte.
2. Palček – autor čerpá námet z anglickej ľudovej rozprávky, smutná atmosféra – motív Palčeka bezradne blúdi, v závere sa vracia na začiatok. Ravel tu využil zaujímavú hru rytmu. Časť začína v 2/2 takte. S každým ďalším taktom pribudá jedna štvťová nota, takže piaty takt je písaný už v 5/4 takte. V tomto takte aj v pianissime začína téma. V strednej časti počuť vysoké hvizdy flauty napodobujúce spev vtákov, utešujúcich Palčeka.
3. **Laideronnette** – kráľovná pagod. Úvod využíva témy častí, ktoré už odzneli, a až potom nastupuje vlastný rozmarný melodický motív. V strednej časti zaznie vážna, exoticky pôsobiaca hudba, ktorá vykresľuje príchod kráľovnej z Východu. Je tu využitá exotická pentatonika a bohatá farebnosť orchestra.
4. **Kráska a zviera** – čerpá so široko známeho príbehu. Krásku znázorňuje v úvode klarinet so svojím nežným sólom, naopak Zviera vykresľujú v basovej polohe fagot a sláčiky. Oba motívy neskôr splývajú a príbeh so šťastným koncom uzatvárajú husle vo vysokej polohe s jemným sprievodom harfy.
5. Čarovná záhrada - V jej úvode je podmanivo vykreslená magická atmosféra rozprávkového sveta. Nasledujú dva archaicky znejúce melodické motívy. V závere časti prichádza nadchýnajúce vyvrcholenie celej skladby. Orchester sa zosilňuje až do fortissima, a s úžasnou zvukovou farebnosťou oslavuje hodnoty rozprávok a víťazstvo dobra nad zlom.

Dielo patrí k najobľúbenejším Ravelovým skladbám. Balet určený predovšetkým pre deti sa uvádza zriedkavo, v podobe orchestrálnej suity sa však dielo objavuje na koncertoch pomerne často. Verzia pre štvorručný klavír je obľúbeným dielom na hudobných školách.

1. George Gershwin: Rapsody in blue, Američan v Paríži, Porgy a Bess

 <https://www.youtube.com/watch?v=Ce3OERuCY0E>

# Džezové inšpirácie

# Carl Orff: časť Ó Fortuna zo scénickej kantáty Carmina burana

#  <https://www.youtube.com/watch?v=EJC-_j3SnXk> zo živého koncertu

#

#  <https://www.youtube.com/watch?v=4aQXehmVDLc> z Excalibur

**Neoprimitivizmus** – návrat k jednoduchej melódii, výraznému rytmu, nie priveľmi členenej dynamike.

Carl Orff: scénická kantáta Carmina Burana,

* básne rukopisu benediktínskeho kláštora z 12., 13. storočia, ale aj satirických, moralistických, milostných, pijáckych tém básní a piesní. Boli to texty potulných stredovekých hudobníkov a básnikov.
* (umelecká realizácia ideí Schulwerku – systém hudobnej výchovy)
* ústredná postava Fortuna – vládkyňa s kolesom ako symbolom premenlivosti osudu (kolobeh života)
* mottom je citát z Monteverdiho Náreku Adriany (baroková poetika)
* z úzko hudobného hľadiska ide o rekonštrukciu genetických štádií vývoja európskej hudby, kt. vyúsťuje do dur-molovej tonality a harmonickej kadencie (reakcia na Wagnera, Schönberga)

Toto dielo býva väčšinou predvádzané koncertne, známe sú aj prevedenia scénické, napríklad v divadle s baletným súborom, častejšie v netradičných priestoroch s choreografiami skôr muzikálovými (nádvoria, prírodné amfiteátre). Hudba Carmina Burany je pre svoju dramatičnosť často používána ako hudba filmová – príkladom môže byť **film Excalibur**, či úspešný **klip Michaela Jacksona**.

**Ukážka:** skladba **Ó Fortuna** – dôležitá úloha rytmu a rytmických nástrojov (pedagogicky je možné precvičovať dvojhlasné rytmické cvičenia, akoby rytmický rozhovor).

Preklad latinského textu: Ó Fortuna vládne stále, je ako tvar mesiaca, raz pribúda, raz ubúda a potom sa vracia (možnosť **zaspievať** prvé 4 takty, všímať si posilnenú skupinu bicích nástrojov, pridať sa **zvýraznením rytmu** – na pomlčky údery na bubienok a detské tympány, alebo päsťou na lavicu, na melódiu údery paličkami, tlieskanie dvoma prstami). **Tanec** – v pohybovej choreografii autor strieda 4/4, 3/8, 2/8 takty

# Benjamin Britten: orchestrálne dielo Sprievodca mladého človeka orchestrom

# (Variácie a fúga na Purcellovu tému) s českými titulkami

#  <https://www.youtube.com/watch?v=L_Pzx_L05UU>

**Benjamin Britten –** u nás je najznámejší jeho „Sprievodca mladého človeka orchestrom“, nazvaný tiež **Variácie a fúga na Purcellovu tému**. V r. 1945 bol požiadaný o napísanie hudby k filmu, ktorý mal deťom, ale aj dospelým priblížiť obrazom a zvukom nástroje symfonického orchestra. Britten vytvoril akési inštruktívne dielo o hudobných nástrojoch a inštrumentácii v praxi. Celý orchester najprv prednesie v inštrumentálnom lesku tému slávneho anglického barokového skladateľa Henryho Purcella. Túto tému potom obmieňa variáciami pre jednotlivé nástrojové skupiny orchestra.

**V úvode zahrá tému celý orchester, potom jednotlivé skupiny nástrojov – drevené, plechové, sláčikové a nakoniec bicie. Potom každú variáciu hrá jeden nástroj v následnosti nástrojových skupín, podobne ako je to pri téme a spravidla od najvyššieho po najhlbší. Tak napríklad v prvej variácii hrajú pikoly a flauty, v druhej hoboje, v tretej klarinety, a nakoniec fagot. Potom, čo celý orchester zahral variácie, nastúpi fúga, začínajúc opäť pikolou, drevenými, plechovými, sláčikovými a konečne bicími nástrojmi.**

# Sergej Prokoviev: motívy Petra, vlka, kačky, vtáčika, poľovníka z hudobnej rozprávky Peter a vlk

<https://www.youtube.com/watch?v=-FKxXdVIU1U>

 <https://www.youtube.com/watch?v=nPJGdLQtKxQ>

# Známe orchestrálne dielo – hudobná rozprávka pre deti s hudobnými motívmi charakterizujúcimi jednotlivé postavy, ich rozpoloženie a samotný dej rozprávky. Dominuje očarujúca zvukovosť orchestra.

#

# Sergej Prokofiev: balet Rómeo a Júlia

#  <https://www.youtube.com/watch?v=92YhJ4ZVmCg>

Prokofiev nebol zástancom prísnych racionálnych systémov – výrazný rytmus, živá melodika, hlboký lyrizmus, zvukový radikalizmus. U **Prokofieva** je pedagogickyveľmi inšpiratívne, že nie je až tak dôsledný vo formovaní novej osobnej hudobnej reči, mieša tradičné prvky harmónie, akordiky, tektoniky s netradičnými. Nie je preto taký komplikovaný a systémovo uzavretý ako **B. Bartók** vo svojom **Mikrokozme**. Prokofiev využíva známe stereotypy a novosť dávkuje opatrne, nevtieravo. Prokofievova neoklasicistická kompozičná technológia je preto doposiaľ nedoceneným územím na výchovu mladého poslucháča smerom k hudbe 20. storočia. Dieťa môže vyhodnocovať rozdiel medzi tradičným tónovým priestorom a originálom skladateľa – v balete **Rómeo a Júlia** (známy je Tanec rytierov). Oboznámenie s terénom rozšírenej tonality by mohlo pokračovať analýzou Loutek B. Martinů.

# Bohuslav Martinů: klavírna skladba č. 1 Kolombína tančí z cyklu Loutky

# <https://www.youtube.com/watch?v=JMOpdtuwWGo>

Najznámejšie klavírne skladby „**Loutky**“ obsahujú skladbu **Kolombína tančí** – (je to skladba č. 1, má charakter salónneho valčíka. Základné dvojtaktie s charakteristickým motívom vyjadruje naivitu, hravosť, prostotu, milotu. Krátka „jazzová epizóda“ so synkopickým dialógom dvojdobosti s trojdobosťou stojí na vrchole procesu rotácie ako centrálna „tanečná figúra“ tancujúcej bábky).

1. Igor Stravinský: **Svätenie jari** – časť: Veľký posvätný tanec

<https://www.youtube.com/watch?v=NOTjyCM3Ou4>

**Svätenie jari** – veľký posvätný tanec, scéna veľkého bohoslužobného obradu

- archetypy ruskej hudobnej kultúry (melodicko-harmonické myslenie v starých cirkevných módoch, premenlivý rytmus a metrum, asymetrická formová schéma, prepojená s európskou modernou)

- dominuje práca s rytmom (nie motívom ako v postromantizme)

- reakcia na chorý individualizmus a subjektivizmus neskorého romantizmu, snažil sa obnoviť rovnováhu medzi individuálnym a kolektívnym v človeku (obvinený z pudovosti).

Existuje niekoľko dôvodov, pre ktoré publikum nemohlo dielo akceptovať. Nevídaný bol už samotný námet baletu – primitívnosť barbarského sveta, v ktorom v snahe zavďačiť sa bohom nič neznamenal život dievčaťa, ktoré sa muselo utancovať k smrti ako obeta. Tento obraz, ktorý je tvrdý, ale zároveň mieri až k prapodstate ľudstva, ktorú svojsky vystihol Stravinskij hudobnými prostriedkami. Skladba pôsobí až brutálne a asentimentálne. Veľký dôraz je kladený na komplikovanú rytmiku, ktorá dokonca zastiera melodickú zložku. Základ diela je tonálny, hoci ostré disonancie môžu navodiť opačný dojem. Tie zapríčiňuje skladateľova sloboda v revolučnom harmonickom poňatí diela, bitonalite, tritonalite a použití nezvyčajných akordov.

1. Arnold Schönberg: **Mesačný Pierot**, modlitba k Pierotovi (Pierot lunaire)

<https://www.youtube.com/watch?v=KsIATAaR-X0>

Piesňový cyklus pre hlas a orchester – novátorská melodráma **Námesačný Pierrot**, modlitba k Pierotovi, zvláštny druh vokálnej interpretácie – spievaná recitácia, polohovorený a polospievaný vokálny prejav (flauta, pikola, klarinet).

**Arnold Schönberg** – protipól a súputník Stravinského, bytostne expresionistický skladateľ, inšpirátor, zakladateľ a vodca II. viedenskej školy (**Alban Berg**, **Anton Webern)** tvorca nového princípu: je atonálny a atematický, vznik novej kompozičnej techniky – dodekafónie. Nová skladobná technika sa nemá vnímať ako plynúca melódia, ale súhra nepravidelných elementárnych častíc zvukových a farebných.

**Dodekafónia** – 12 tónová kompozičná technika prehlásila všetkých 12 tónov za rovnocenné (základ oktávy 7 tónov, čím vznikal jasný pocit tóniny. Keď sa vedľajšie tóny zjavovali pričasto, tónina znejasnela a skladba sa mohla zdať atonálnou, všetky biele a čierne klávesy).

1. Philip Glass: **Glassworks**, Opening and Closing

č. 1 Opening,

<https://www.youtube.com/watch?v=_2vRbNehGB0&list=RD_2vRbNehGB0&start_radio=1>

č. 6 Closing

<https://www.youtube.com/watch?v=yb3R1O2bBlU&list=RD_2vRbNehGB0&index=2>

Tzv. **minimal music** (minimalizmus) – krátke hudobné útvary sa opakujú, variujú, postupne vytvárajú veľké zvukové štruktúry. Nechať pôsobiť na zmysly a intuíciu, vyradiť racionálne uvažovanie. Posolstvo je zašifrované do obsahu a formy. Nepýta sa ani nedáva odpovede. Je treba sa otvoriť pluralite výkladov. Tichý rozprávač nechce nič vysvetľovať, je odstúpený, aby mohol vidieť celý obraz, nielen fragmenty vytrhnuté z kontextu

Philip Glass: **Koyanisquatsi**

https://www.youtube.com/watch?v=woSbHbHd-EY

https://www.youtube.com/watch?v=OacVy8\_nJi0

**Koyanisquatsi** (v jazyku indiánov to znamená – život vyvedený z rovnováhy, alebo život volajúci po zmene): dokumentárny film, ktorý sa zaoberá vzťahom človeka a moderných technológií civilizácie. Bol natočený v r. 1982. Obrazy sú vychýlené z bežného kontextu, je to filmová symfónia, báseň, esej. Výborná kamera strih, spomalené, zrýchlené zábery, umocňuje pôsobivosť nejakej scény. Je to prúd obrazov a hudby bez slov, filmová montáž – **komparácia záberov** prírody a mesta, prirodzeného a umelého, produktov a mechanizmov civilizácie. Zo stretnutia dvoch svetov vyplýva **nový význam.** Rôzne tematické okruhy majú svoje vlastné rytmy.

1. Erik Satie: **Gymnopédie**, č. 1

<https://www.youtube.com/watch?v=S-Xm7s9eGxU>

E. Satie – antiwagnerizmus (je extravagantný), vplyv impresionizmu, neobvyklá jednoduchosť, staré formy, oratórium Sokrates – Platónové dialógy, najznámejšie sú klavírne Sarabandy a **Gymnopédie**. Jeho provokatívna prostota, technická primitivita je provokatívnym zámerom, chce dráždiť meštiaka, lipnúceho na tradícii.

**Minimalizmus** – vznik v 60-tych rokoch 20. storočia, je založený na opakovaní dlhých meditatívnych plôch, chýbajú veľké kontrasty, dramatické zmeny. Môže preto pôsobiť monotónne. Je tu úzka väzba na jazz, rock, etnické hudobné štruktúry ázijské a africké. Pstrostredníctvom jednoduchých štruktúr sa usiluje o dosiahnutie bezprostrednej vnímateľnosti. Priekopníkmi tejto hudby boli v 60tych rokoch predovšetkým **Steve Reich** a **Philip Glass**, ďalší predstavitelia sú **Erik Satie** a **John Cage**. Boli úzko zviazaní s avantgardou a rockovou hudbou a cudzími kultúrami (ázijskými a africkými). Na američanov európa nadviazala obohatením o zvukovosť a výrazovú pôsobnosť: poliak **Henryk Górecki**.

1. Henryk Górecki: **Song of sorrowfull** z 3. Symfónie – lento a largo

<https://www.youtube.com/watch?v=g5fg8-VWNo0>

Sakrálny minimalizmus

1. Arvo Pärt: **Spiegel im spiegel**

<https://www.youtube.com/watch?v=TJ6Mzvh3XCc>

<https://www.youtube.com/watch?v=FZe3mXlnfNc>

Estónsky skladateľ, **sakrálny minimalizmus**, využíva [dodekafóniu](https://sk.wikipedia.org/wiki/Dodekaf%C3%B3nia), [serializmus](https://sk.wikipedia.org/w/index.php?title=Serializmus&action=edit&redlink=1), [aleatoriku](https://sk.wikipedia.org/w/index.php?title=Aleatorika&action=edit&redlink=1), [sonorizmus](https://sk.wikipedia.org/w/index.php?title=Sonorizmus&action=edit&redlink=1), algoritmickú kompozíciu a podobné kompozičné postupy. Od roku [1976](https://sk.wikipedia.org/wiki/1976) tiež používa vlastnú minimalistickú techniku zvanú *tintinnabuli* (z lat. „zvončeky“), ktorej hlavným elementom sú jednoduché harmónie, jednotlivé pomaly doznievajúce noty alebo trojzvuky v jednej tónine pripomínajúce zvuk zvonov (minimalistické meditatívne kompozície). Prvou skladbou, v ktorej Pärt túto techniku použil, bola klavírna skladba *Für Alina*. Skladba ***Spiegel im Spiegel*** (Zrkadlo v zrkadle) je odkazom na [**nekonečné zrkadlo**](https://translate.googleusercontent.com/translate_c?depth=1&hl=sk&prev=search&rurl=translate.google.com&sl=en&sp=nmt4&u=https://en.wikipedia.org/wiki/Infinity_mirror&xid=17259,15700021,15700124,15700149,15700186,15700190,15700201,15700214&usg=ALkJrhj08-KmhcsrAm9urccTW4v6Bl1YaQ), ktoré produkuje [nekonečnosť](https://translate.googleusercontent.com/translate_c?depth=1&hl=sk&prev=search&rurl=translate.google.com&sl=en&sp=nmt4&u=https://en.wikipedia.org/wiki/Infinity&xid=17259,15700021,15700124,15700149,15700186,15700190,15700201,15700214&usg=ALkJrhj1LdO0i962ovQPTkxQtmA94WHSwg) [obrazov](https://translate.googleusercontent.com/translate_c?depth=1&hl=sk&prev=search&rurl=translate.google.com&sl=en&sp=nmt4&u=https://en.wikipedia.org/wiki/Image&xid=17259,15700021,15700124,15700149,15700186,15700190,15700201,15700214&usg=ALkJrhgYl6y1ePdxs1jvBJTfnYwvZQ5JCA) odrážajúcich [rovnobežné](https://translate.googleusercontent.com/translate_c?depth=1&hl=sk&prev=search&rurl=translate.google.com&sl=en&sp=nmt4&u=https://en.wikipedia.org/wiki/Parallel_(geometry)&xid=17259,15700021,15700124,15700149,15700186,15700190,15700201,15700214&usg=ALkJrhhwPUowd-4cDONeE5nha6glGE21xA) [rovinné zrkadlá](https://translate.googleusercontent.com/translate_c?depth=1&hl=sk&prev=search&rurl=translate.google.com&sl=en&sp=nmt4&u=https://en.wikipedia.org/wiki/Plane_mirror&xid=17259,15700021,15700124,15700149,15700186,15700190,15700201,15700214&usg=ALkJrhhC8NWKFUfwdjoqa849cW4t7wLEkg) – rozložené kvintakordy sa s malými variáciami nekonečne opakujú, ako keby sa odrážali tam a späť. Štruktúru melódie tvorí niekoľko fráz charakterizovaných striedaním medzi vzostupným a klesajúcim pohybom. Toto sa deje tiež s preklopením intervalov medzi priľahlými frázami (napríklad vzostupnou sextou v otázke – klesajúcou sextou v odpovedi). Dielo bolo použité v televízii, filme a divadle.

1. Leonard Bernstein: **West side story** – muzikál

 <https://www.youtube.com/watch?v=RMp1NkkFLgk>

1. Andrew L. Weber:

**Fantóm opery** – muzikál

<https://www.youtube.com/watch?v=Ux7SK8P3ixw>

**Jesus Christus Superstar** – muzikál

<https://www.youtube.com/watch?v=lS2nX4fuzqc&list=RDlS2nX4fuzqc&start_radio=1&t=62> Mária Magdaléna

1. György Ligeti: **Atmospheres**

<https://www.youtube.com/watch?v=RCNzwdLwA8g>

**Témbrová hudba** – v istom zmysle je to obnova zmyslovosti hudby, gradácia farebných plôch (aj drsné zvuky, šumy, hluky), niekedy sa objavuje termín **neoimpresionizmus.** Styčnosť témbrovej hudby s texturálnym maliarstvom (textúry farebne sa prelínajúcich plôch niektorých abstraktných obrazov). **Farba je povýšená** – zvuk sa neviaže na melodiku a harmóniu (hranie na kobylke, klepanie, ťukanie, hra dreveného sláčika, šepoty zboru, výkriky, recitácia nesémantického textu atď.).

1. John Cage:

**Preparovaný klavír**

<https://www.youtube.com/watch?v=jRHoKZRYBlY>

#  44'33"

#  <https://www.youtube.com/watch?v=JTEFKFiXSx4>

John Cage je americký skladateľ, osobnosť povojnovej avantgardy, jeden z najvplyvnejších skladateľov 20. storočia. Je známy svojou kompozíciou **4'33''**, ktorá sa interpretuje bez zvuku. Ide tu o zvuky prostredia z auditória počas vystúpenia. Bol tiež priekopníkom preparovaného klavíra Sonatas and Interludes (Performing Art – you tube). Ovešané struny rôznymi predmetmi (drevenými, gumenými, kovovými). Vychádza z východnej filozofie neurčitosti z „Knihy premien“ a na tomto základe vytvára svoju Music of Changes. Neuznáva tradičné poňatie umeleckého diela. Dáva len približný návod k hre, skicu. V zmysle výroku „mojim zámerom je nemať zámer“.

1. Steve Reich: **Tehillim**

<https://www.youtube.com/watch?v=fYn0Wexoa4k&list=RDfYn0Wexoa4k&start_radio=1&t=11>

Tehillim (žalmy), strom života, nepísal to ako liturgickú hudbu. Je to nová forma spevu – 4 ženské hlasy, technika kánonu, 4 žalmy spievané v hebrejčine, komorný orchester a etnické nástroje (tamburíny, roľničky). Neustále opakovanie krátkych melodických útvarov, rytmus hudby pochádza priamo z rytmu hebrejského textu, žalmov. Je tu spojenie tradičných postupov, barokových a kontrapunktických, ktoré odkazujú na stredovekú polyfóniu (neoperný spev bez vibráta pripomína gregoriánsky chorál) a tiež nové postupy – polyrytmika odkazujúca k jazzu (prepletanie bicích nástrojov s hlasom) a k tomu vizuálne efekty. Originálna syntéza starého s novým.

Západná hudba: variácie a kánon, polyfónia + nové postupy: polyrytmické bicie a tlieskanie

1. Karlheinz Stockhausen: **Gesang der Jünglinge** (Spev mládencov v horúcej peci)

<https://www.youtube.com/watch?v=s7HD-95knVQ>

**Elektroakustická hudba –** tóny a zvuky sú vyrobené umelou cestou a zložitou cestou sú ďalej elektroakusticky upravované. Dielo *Pieseň mladých* integruje elektronické zvuky do ľudského hlasu pomocou zosúladenia hlasových [rezonancií](https://translate.googleusercontent.com/translate_c?depth=1&hl=sk&prev=search&pto=aue&rurl=translate.google.com&sl=en&sp=nmt4&u=https://en.m.wikipedia.org/wiki/Resonance&usg=ALkJrhgcJGsjWY0hVE-r-4Y0u9K1c6FzxA) s [výškou tónu](https://translate.googleusercontent.com/translate_c?depth=1&hl=sk&prev=search&pto=aue&rurl=translate.google.com&sl=en&sp=nmt4&u=https://en.m.wikipedia.org/wiki/Pitch_(music)&usg=ALkJrhhjSEyoXsJBnYhj3JRiZJJxixdg2g) a elektronického vytvárania zvukov. Text *Gesang der Jünglinge* pochádza z biblického príbehu v [Knihe Daniel (známy pod názvom „Traja mládenci v ohnivej peci“),](https://translate.googleusercontent.com/translate_c?depth=1&hl=sk&prev=search&pto=aue&rurl=translate.google.com&sl=en&sp=nmt4&u=https://en.m.wikipedia.org/wiki/Book_of_Daniel&usg=ALkJrhicjbVlCN7-EBaob353u9e56Ntjsg) kde [Nabuchodonozor](https://translate.googleusercontent.com/translate_c?depth=1&hl=sk&prev=search&pto=aue&rurl=translate.google.com&sl=en&sp=nmt4&u=https://en.m.wikipedia.org/wiki/Nebuchadnezzar_II_of_Babylon&usg=ALkJrhhZuZtsxQ_BogZuHUrHrLpbytE6aA) vrhá [Šadracha, Méšacha a Abednega](https://translate.googleusercontent.com/translate_c?depth=1&hl=sk&prev=search&pto=aue&rurl=translate.google.com&sl=en&sp=nmt4&u=https://en.m.wikipedia.org/wiki/Shadrach,_Meshach,_and_Abednego&usg=ALkJrhhA_QZcNXlWEdwsQArlzPZPfYADig) do ohnivej pece, ale zázračne im nič nehrozí a začnú chváliť Boha.

1. Krzysztof Penderecki: **Lukášové pašie** (ukážka s Grünewaldovým obrazom)

<https://www.youtube.com/watch?v=CiXNIjGX1hY>

**Lukášové pašie** – dominuje tu farba, sláčikové nástroje bez rytmu, výrazová a významová akcentácia, tendencia k monumentalizácii a vypätej patetičnosti.

**Krzysztof Penderecki** – druhý svetovo známy poľský skladateľ našej doby, je odsudzovaný ako zradca avantgardných ideálov a na druhej strane je oslavovaný ako najväčší tvorca prístupnej a zrozumiteľnej súčasnej hudby. V monumentálnych vokálnych dielach mieša **tradíciu a novátorstvo.** Má mimoriadnyzmysel pre zvukovú farbu, vie si vybrať nadčasové témy a dokáže ich uchopiť s veľkou emocionálnou silou, že poslucháč je úplne ovládnutý.

V 50tych – 60tych rokoch zapôsobil zvukovou odvahou svojich sonoristických skladieb a ich silným expresívnym napätím (korešponduje so silno expresívnym známym Grünewaldovým obrazom – isenheimský oltár)